Заминпармаи электрӣ

Заминпармаи электрӣ — дастгоҳи электрӣ барои пармакунии чоҳҳои амиқ (асосан чоҳи нафту газ).

Ғояи заминпармаи электрикии зарбавӣ ба муҳандиси рус В. И. Делов (1899) мансуб аст. Солҳои 1938-40 олимони ИҶШС А. П. Островский ва Н. В. Александров нахустин дар ҷаҳон заминпармаи электрикиро барои пармакунии чархзананда сохта ба истифода доданд, ки тавассути лӯлаҳои пармакунӣ ба чоҳ андохта мешуд.

Заминпармаи электрикӣ аз муҳаррики электрии равғандоре иборат аст, ки дар навардаш искана (долото)-и чоҳканӣ дорад. Ҷараёни электрӣ ба заминпармаи электрикӣ аз сатҳи замин бо ноқил (кабел)-и махсус, ки дар лӯлаҳои чоҳканӣ ҷойгир шудааст, дода мешавад. Иқтидори заминпармаи электрикии сефазагӣ ба қутри он вобаста буда, 75-240 кВт-ро ташкил медиҳад. Дарозии заминпармаи электрикӣ 12-16 м ва қутри беруниаш 164—290 мм мешавад.

 Эзоҳ 

 Адабиёт 


Гурӯҳ:Таҷҳизот